Aarhuus Stifts-Tidende, 1834-10-23
Fædrelandet. Rhvn. den 18de Octbr. De hver Postdag indløbende Efterretninger og Stændersvalgene udenfor Hovedstaden vedblive glædeligen at vise Folkets vakte Jnteresse for denne almeenvigtige Sag og, i de fleste Tilfælde, tillige hvor rigtigt dets sunde Sands veed at skjelne de Egenskaber, der især fordres hos den Mand, som med Kraft og Værdighed skal bringe dets Røst for Thronen. Ved at kaste et Blik paa de allerede skeete Valg torde man finde den langt overveiende Pluralitet af samme at være trufne med Skjønsomhed og saa tilfredsstillende, som Omstændighederne tillade det. - Her i Hovedstaden have enkelte foreløbige raadslaaende Forsamlinger fundet Sted i Anledning af de forestaaende Valg; men deels have disse Sammenkomster indskrænket sig til snevrere Kredse, deels har man ikke ved dem seet sig istand til at virke paa den Deel af Befolkningen, i hvis Hænder (forsaavidt disse ikke forblive gandske uvirksomme) Resultatet af Valgene for Størstedelen vil komme til at ligge Uden at bestræbe sig for, hos denne store Pluralitet af Kjøbenhavns Vælgere at vække den levende Jnteresse for Sagen, som endnu fattes, uden at søge at henvende dens Opmærksomhed saavel paa de Fordringer, der maa gjøres til en Folkerepræsentant, som paa, hvilke de Faa ere (iblandt det Tal af over Tusinde, Loven har stemplet til Valgbare), der i det Væsentlige svare til hine Fordringer - uden dette, sige vi, vil Fædrelandsvennen ei uden Bekymring her kunne imødesee Udfaldet af Valgene. Vi kunne ikke fravige den af os tidligere heri Bladet fremsatte Mening, at foregaaende raadslaaende Forsamlinger in corpore, ved hvilke samtlige Vælgere i de forskjellige Sectioner, blive opfordrede at give Møde, synes at være det virksomste Middel til Opnaaelsen af denne Hensigt, og vi haabe og at dette Skridt ikke vil udeblive, naar Listen over de Valgbare først er bleven omsendt til (Khonsp.) Vælgerne. Et andet af vore Tidsblade: "Dansk Ugeskrift leverer nu en anden Klassification af Hovedstadens Vælgere, ved hvilken Forr. er gaaet ud fra den, som Middelforhold formodede Dannelsesgrad. Denne giver følgende (ligesaalidet glædelige) Resultat: 1) J kgl. Tjeneste, Civile 89, 2) ditto Militaire 27, 3) Grosserere, Kjøbmænd (Mæglere, Handelsbetjente, Apothekere, Boghandlere) 102, 4) Fabrikanter, 31, 5) Detailhandlere 138, 6) Bagere, Bryggere, Møllere 90, 7) Haandværkere 289, 8) Skippere 27, 9) Brændeviinsbrændere, Slagtere 85, 10) Høkere, Øl tappere, Vertshuusholdere 91, 11) Udenbyes og saadanne hvis Næringsvei ikke er anført eller ikke kunde bringes ind under nogen af de foregaaende Klasser, 113. Ved kortelig at gjennemgaae hver især af de her angivne Klasser, bemærker Forf., at der blandt de valgbare Embedsmænd ikke just findes mange Jndivider, paa hvilke Vælgernes Øine kunne være henvendte; hvorhos han beklager, at der netop er meget faa Valgbare blandt de Embedsmænd, hvis Stilling giver Anledning til at vente den sjeldne Forening af Egenskaber, som udkræves hos en Deputeret. (Saaledes er der blandt 31 Høiesterets- og Hof= og Stadsrets=Assessorer kun 3 Valgbare, blandt 35 HøiesteretsAdvocater og Hof= og Stadsrets=Procuratorer kun 55 blandt Universitetets 37 Professorer kun 1; og blandt Kjøbenhavns 31 Præster slet ingen.) Derimod finder han det ikke usandsynligt, at en Deel af de Deputerede for Kjøbenhavn vil blive taget af den høiere Handelstands Klasse (til hvilken han henregner Fabrikanterne) i hvilken der gives "Mænd af Jndsigter, almindeligt Overblik og Almeensands, og som derpaa allerede ved andre Leiligheder have afgivet Prøver(Denne Formening vil sikkert Enhver bitræde, der med blot nogenlunde Opmærksomhed har gjennemgaaet Navnelisten). Den talrige Klasse af valgbare Detail handlere, Bagere, Bryggere og Møllere, der udgjør omtrent 1/2 Deel af hele Antallet, frembyder ogsaa, nogle Mænd, der ere det store Publikum bekjendte for Dannelse og Dygtighed; men da de flere, hvis Duelighed kun er anerkjendt i en mere indskrænket Kreds neppe ville blive bekjendte, anseer Forf. det rimeligt, at denne Klasse vil afgive et mindre Antal af Deputerede. Dette, mener han, vil ogsaa gielde om Haandværkernes endnu talrigere Klasse (over 1/4, i hvilken der dog ogsaa gives Hædersmænd, der allerede i den Grad have den offentlige Mening for sig, at de sandsynligviis ville blive valgte, og endnu mindre siger han: "er det at vente, at man vil finde mange duelige Deputerede blandt Høkernes Klasse, hvoraf Valglisterne indeholde flere end af de civile Embedsmænd." – Den velskrevne Artikel sluttes med nogle bemærkninger om, hvor gandske man vilde forfeile Jnstitutionens Hensigt, hvis Vælgerne i hver af disse Klasser fornemmeligen vilde see til at faae sin Jnteresse repræsenteret." "Regjeringen vil jo ikke ved denne Jndretning høre hvad f. Ex. et enkelt Laug, eller Laugene i Almindelighed, mene om en eller anden Sag – det kunde jo skee uden Provindsialstændernes Forsamling, ved at indhente dets eller deres Erklæring; men den vil høre Folkets Mening om Statens offentlige Anliggender, og dette kan kun skee naar Vælgerne, uden Hensyn til Stand, Klasse, eller Corporation, sørge for, at de kyndigste og dygtigste, de som have hele Folkets Tarv for Øie, komme til at udgjøre Forsamlingen."